અહિં ગણેશજીનો નહિં પણ અજ્ઞાનતાનો અંત છે. હાથી એ જ્ઞાનનું પ્રતીક છે તેથી તેનું માથું જોડી દીધું. હાથી એ મહાશક્તિશાળી અને જ્ઞાની છે. કોઈ અંતરાયો તેને રોકી શકતા નથી. તે તમામ અંતરાયોને પાર કરીને સીધા ચાલતા રહે છે. તો સાથે સાથે ક્યારેય મુશ્કેલી સામે ઉંઘા મુખે ભાગી જતાં નથી. તે સામનો કરે છે અને આગળ વધી જાય છે. આમ ગણેશજીમાં હાથીના ગુણો હતા, તેનું શિવજી રૂપણ કરે છે. ગણેશજીની પૂજા કરતાં આપણે પણ આ ગુણોને કેળવીએ છીએ.